
[bookmark: Sujet][bookmark: References]Rún reachtach ó Pharlaimint na hEorpa an 17 Meitheamh 2025 ar an togra le haghaidh rialachán ó Pharlaimint na hEorpa agus ón gComhairle lena leasaítear Rialachán (AE) Uimh. 228/2013 a mhéid a bhaineann le cúnamh breise agus solúbthacht bhreise do na réigiúin is forimeallaí atá buailte ag tubaistí nádúrtha tromchúiseacha agus i gcomhthéacs an chioclóin Chido a d’fhág drochbhail ar Mayotte (COM(2025)0190 – C10-0071/2025 – 2025/0104(COD))
(An gnáthnós imeachta reachtach: an chéad léamh)
[bookmark: TextBodyBegin]Tá Parlaimint na hEorpa,
–	ag féachaint don togra ón gCoimisiún chuig an Parlaimint na hEorpa agus chuig an gComhairle (COM(2025)0190),
–	ag féachaint d’Airteagal 294(2) agus d’Airteagal 42, d’Airteagal 43(2) agus d’Airteagal 349 den Chonradh ar Fheidhmiú an Aontais Eorpaigh, ar dá mbun a thíolaic an Coimisiún an togra do Pharlaimint na hEorpa (C10-0071/2025),
–	ag féachaint d’Airteagal 294(3) den Chonradh ar Fheidhmiú an Aontais Eorpaigh,
–	tar éis di dul i gcomhairle le Coiste Eacnamaíoch agus Sóisialta na hEorpa,
–	ag féachaint don gheallúint a thug ionadaí na Comhairle i litir dar dáta an 19 Bealtaine 2025 go ndéanfadh sí seasamh Pharlaimint na hEorpa a fhormheas, i gcomhréir le hAirteagal 294(4) den Chonradh ar Fheidhmiú an Aontais Eorpaigh,
–	ag féachaint do Rialacha 60 agus 170 dá Rialacha Nós Imeachta,
1.	ag glacadh a seasaimh ar an gcéad léamh mar a leagtar amach ina dhiaidh seo é;
2.	á iarraidh ar an gCoimisiún an t-ábhar a tharchur chuig Parlaimint na hEorpa arís má dhéanann sé téacs eile a chur in ionad a thogra, má dhéanann sé a thogra a leasú go substaintiúil nó má tá sé ar intinn aige a thogra a leasú go substaintiúil;
3.	á threorú dá hUachtarán a seasamh a chur ar aghaidh chuig an gComhairle, chuig an gCoimisiún agus chuig na parlaimintí náisiúnta.


P10_TC1-COD(2025)0104
Seasamh ó Pharlaimint na hEorpa arna ghlacadh ar an gcéad léamh an 17 Meitheamh 2025 chun go nglacfaí Rialachán (AE) 2025/... ó Pharlaimint na hEorpa agus ón gComhairle lena leasaítear Rialachán (AE) Uimh. 228/2013 a mhéid a bhaineann le cúnamh breise do na réigiúin is forimeallaí atá buailte ag tubaistí nádúrtha tromchúiseacha agus solúbthacht bhreise ina leith i gcomhthéacs an léirscriosta in Mayotte arb é an cioclón Chido ba chúis leis
(Ós rud é gur tháinig an Pharlaimint agus an Chomhairle ar chomhaontú, comhfhreagraíonn seasamh na Parlaiminte don ghníomh reachtach críochnaitheach, Rialachán (AE) 2025/1276.)

